
In jurul unei polemici. 


(*) Cu o violență, de parcă ar fi 
vorba de o nouă tradare națională, d-l 
Aurel Popovici scarmănă de un timp în- 
coace, în revistele din Țară şi în ziarele 
dela noi un articol al d-lui O. TZăslăuanu. 

Noi nu suntem partizani ai violenței 
în stil şi, în consecință, nu putem lăudă 
tonul ridicat cu care d-l Popovici s'a nă- 
pustit asupra victimei ce și-a ales. Căci 
din două una: sau îl socotești pe cineva 
demn de a sta de vorbă cu dânsul, şi 
atunci ești calm, ești cavaler, şi nu-l jig- 
nești, oricine ar fi acela; sau îl socotești 
la un nivel așa de jos cum îl prezinţi 
în toată seria de epitete și de apostrofe, 
şi atunci seria ta de articole şi sgomo- 
tul întreg sunt de prisos, căci cu oameni 
a căror iscălitură nu spune nimic, nime- 
nea nu-și perde timpul, învingerea asu- 
pra lor şi a celor scrise de dânșii fiind 
un merit ieftin, la care oameni serioși 
nu râvnesc. 

Noi iubim pe d-l Aurel Popovici în 
multe privinţe. E un suflet curat, o minte 
interesantă și un om de omenie. După 
entuziasta manifestare din tinereţe și 
după exilarea d-sale în urma „Replicei“ 
i-au venit anii de decepţii şi de muncă 
privată, timp în care a plăzmuit acea 
operă de federalizare a Austriei, privită, 
de noi mai mult ca o lucrare de artă 
politică, ca o înlănţuire dibace de teorii, 
decât ca o carte de valoare practică. 
Această podoabă a literaturii noastre po- 
litice, ca și articolele d-sale în cari po- 
menește adeseori pe Christos și pe Hou- 
ston Stewart Chamberlain, le-am cetit 
totdeauna cu interes. Dar... una ea 
ceti şi alta a te identifică cu ele. Iar 
cauza pentru care, în multe rânduri, nu 
ne-am identificat cu ele a fost exage- 
rarea: d-l Popovici aparține acelor serii- 
tori sau gânditori, cari se alarmează şi 
de lucruri mărunte, iar din cazuri izo- 
late trag concluzii generale. Soarta tu- 
turor condeielor pornite spre prea multă 
teoretizare și a tuturor oamenilor cu un 
fond reflexiv evident pesimist, ale căror 
idei trebue cetite totdeauna prin o lupă 
care micşorează considerabil proporţiile. 

Victima d-sale, d-l Tăslăuanu, este 
un începător. Afară de câteva articole 
dintr'o revistă literară, pe care o îngri- 
jeşte cu atâta tolos pentru cetitori, nu 
are un trecut de scriitor sau de om po- 
litie și întâia domnieisale manifestare 
a fost acel articol „Două culturi“, pe 
care d-l Popovici a “inut să-l facă ce- 
lebru, cu o stăruinţă și cu o cheltuire 
de nervi, demne de o cauză mai bună. 

Care eră vina d-lui Tăslăuanu şi ce 
a stârnit mânia într'un așa de înalt grad 
a d-lui Popovici? 

Articolul „Două culturi“, încărcat 
de greșeli și scris întro formă greoaie, 














care tradează numai decât pe omul ne- 
rutinat încă în precizarea uşoară a unui 
gând, a pornit dintr'un cere de preocu- 
pări astăzi curente pe la noi. Dacă l-am 
înţeles bine, d-l Tăslăuanu a voit să sem- 
naleze primejdia culturei străine, în spe- 
cial a celei maghiare, pentru pătura noa- 
stră conducătoare, arătând cum se 
schimbă „mentalitatea“ cărturarilor ro- 
mâni și cum, în mod fatal, se înstrăi- 
nează de felul de a fi şi a simţi al po- 
porului. Şi va mai fi voit d-l Tăslăuanu 
să arăte pericolul economic şi financiar 
pe care, la un moment dat, l-ar puteă 
constitui băncile noastre, dacă opera- 
ţiunile lor nwar fi cuminte făcute şi dacă 
numărul cel mare de advocați și de mem- 
bri în direcţiunile băncilor vor căută să 
exploateze capitalurile în avantagiile lor 
personale și în paguba ţărănimei. Impo- 
triva acestor gânduri, desvoltate și de 
noi în diferite rânduri, nimeni nu este 
în drept să protesteze, căci ele cuprind 
adevăruri și dorințe juste, întemeiate pe 
observaţii ce se pot face zilnic. 


Dar vina d-lui Tăslăuanu este că în 
loc de a se mulţumi cu constatări ca 
aceste, sa mai întins și la alte „pro- 
bleme“; şi că a început a-și cerne gân- 
durile prin minţile altora, învocând învă- 
țaţi străini în sprijinul spuselor sale și 
făcând, la îndemână cu aceştia — teorii 
asupra „statului“ și a „culturei“. In toate 
aceste teorii noi am văzut numai decât 
pe începătorul. Dar nu ni-sa părut nimic 
extraordinar, căci asemenea greşeli sunt 
dese în vieața publiciştilor, mai ales în 
aceea a începătorilor; ele te lasă indi- 
ferent, simțind cel mult regretul că un 
prieten ţi-se avântă în domenii peste 
cari nu este deplin stăpân și unde cu 
greu poate ajunge folositor. 

D-lui Popovici însă, a cărui sensibi- 
litate o cunoaștem, i-a mirosit articolul 
a praf de puşcă. Ceeace eră inofensiv 
pentru noi, — căci părţile rele ale încer- 
cărei d-lui Tăslăuanu nu erau capabile 
să facă vre-o stricăciune — i-va părut 
de-adreptul „criminal“. Definiţiunile gre- 
şite din „Două culturi“ le-a crezut făcute 
într'adins ca să schimbe întreaga fire a 
oamenilor noștri politici... și să dea o 
altă îndrumare vieţii noastre publice. A 
văzut pomenit pe Marx... și d-l Popo- 
vici, ca cel mai credincios cetățean 
vienez din garda conservatoare, creştin- 
socială, s'a speriat și a crezut primejduite 
sacrele noastre tradiţii. Figura modestă 
a lui Tăslăuanu a ţinut să o ia drept o 
fantomă a modernismului, drept un fel 
de Anticrist, în preajma căruia trebue 
să aprinzi pucioasă ca să-l alungi... 


Dacă n'am cunoaşte şi prețui pe d-l 
Popovici Aurel, am aveă un bun prilej 
să ne supărăm pe d-sa. D-sa vine ca 
din senin cu un „pericol“ care nu există; 
dintr'un caz izolat, care putea. fi trecut 














cu vederea fără ca Europa să ştie ceva, 
a desfăşurat un adevărat răsboi, forțând 
o discuţie de care acum, când atâtea 
alte adevărate probleme ne muncesc, nu 
ne ardeă. A tras clopotul într'o dungă, 
fiindcă un singur om strigă că satul arde... 

Datoria unui publicist este să nu 
expună niciodată pe cetitori la emoţii 
şi îngrijorări inutile. Şi credem că îm- 
potriva acestei datorii d-l Popovici a să- 
vârșit o greşală. 


Zile de sărbătoare. 


În strălucirea mândră a burgului vienez s'a 
prăznuit zilele aceste o rară sărbătoare: jubileul 
de 60 de ani ai domniei monarhului nostru, Că 
peteniile tuturor țărilor şi-au aşternul omagiile în 
fața nobilului împărat şi înfăţişarea mai multor 
capele încoronate a împrumutat acestei sărbători 
şi însemnătatea unui act politic. 

Peste o jumătate de veac s'a strecurat, de când 
bunului domnitor i-a fost încredințată soartea atâtor 
neamuri. Ín preajma unor mari sguduiri, când 
toate ţările se primeneau sub puterea unei îsbucniri 
de frământări seculare, a primit sceptrul împărătesc 
tînărul principe Francise Iosif. Trecând biruitor 
prin anii atâtor sbuciumări lăuntrice cari au adus 
regenerarea istorică în vieața politică a popoarelor, 
mult âncercatul monarh şi-a pus toate străduințele 
în serviciul celei mai curate idei. Pacea cu roa- 
dele ei binefăcătoare, cu munca care se desfăşură 
zilnice pentru bunăstarea şi tichna milioanelor, — 
aceasta a povățuit o vieaţă îndelungată toate faptele. 
Şi în aceste zile de pace s'au întărit pe nouă te- 
meiuri neamurile învecinate. Pe ruinele unor în- 
tocmiri prăbuşite de vreme, s'au ridicat aşezăminte 
cari au schimbat şi rostul cultural şi cel economie 
al acestei monarhii. 

Toate popoarele de sub stăpânirea înaltului 
sărbătorit se unesc astăzi în urările lor şi trimit 
la treptele tronului cea mai desăvârşită recunoştinţă. 
Cu deosebire însă neamul nostru e stăpânit de cea 
mai curată pietate în aceste zile de praznic. În 
întreg trecutul nostru politic dinastia a fost 
unicul sprijin şi scut pentru noi şi toate credinţele 
în ziua de mâne şi le-a legat acest popor de sceptrul 
împărătesc. În zile de grea cumpănă când amără- 
ciunile zilnice încercau tot mai greu sufletele — 
singura nădejde a celor obidiți se îndreplă spre 
strălucirea tronului. Astfel în conştiinţa îistorecă a 
neamului nostru chipul marelui judecător a trăit 
totdeauna în deplină seninătate şi a povățuit toți 
paşii noştri. Nici o chpă de şovăire în această 
credinţă cătră tron nu a tulburat vremile, — şi neamul 
românesc şi-a scris cu sânge în cartea istorică, ali- 
pirea de dinastia habsburgică. 

Din oglinda trecutului se pot desluşi şi în- 
demnurile zilelor de mâne. Precum în veacurile 
depărtate, astfel şi în viitor sufletele noastre vor 
urmă acelaş drum, căci învăţămintele de veacuri 
în sufletul unui popor aduc legi cari nu se pot 
schimbă, è 

De aceea neamul românesc dim această țară 
povățuit de îndemnurile trecutului şi pătruns de 
credințele lui în viitor îşi tere partea lui cuvenită 


la această sărbătoare. 
o 

După Sinod. 


După 8 zile de desbateri serioase, 
“ici-colea şi mai vehemente, potrivit firii 
unora dintre deputaţii noștri mai tineri, 
sa terminat sesiunea sinodului arhidie- 
cezan. 

Drept rezultat de căpetenie putem 
semnală îngrijorarea de viitorul şcoa- 
lelor noastre greu amenințate prin legea 
şcolară. 

Preocuparea principală a cercurilor 
conducătoare bisericești, după Sinod este 
îndreptată înspre acţiunea salvării şcoa- 
lelor. In direcţia aceasta s'a lucrat mult, 
— dar lucrarea celor dela centru s'a 
izbit totdeauna de trista realitate: lipsa 
de mijloace. 

Acum e rândul la consistorul arhi- 
diecezan, să întrupeze ideia înființării 
fondului cultural. 

Problema aceasta nu este atât de 
uşoară, cât se pare mai ales unor oa- 
meni idealişti şi puţin practici. 

Izvoarele luate în combinație, din cari 
ar fi să se facă şi creeze fondul cultural 
în 2 ani nu ni-se par ducătoare la ţântă. 

Cel puţin unele din ele sunt absolut 
neexecutabile. 

Anume nu ne putem gândi, cum am 
puteă noi decretă să impunem băncilor 
ca să contribue cu anumite percente la 
fondul cultural, dat fiindcă cele mai multe 
din institutele de bani nu sunt întemeiate 
de acţionari, cari să aparțină numai unei 
confesiuni. 

Chiar şi numai această împrejurare 
este de ajuns, ca să vedem ce greutăţi 
vom întimpină la executarea concluzului. 

Tot așă se are şi cu impunerea unei 
dări de cult asupra tuturor intelectua- 
lilor. g 

Parohia în marginile autonomiei poate 
impune o dare de cult, și o poate și în- 
cassà, prin organele administrative. Pe 
cei-ce se împotrivesc la plată îi poate 
scoate din rândul membrilor cu drept de 
vot în Sinod, pe baza §. 6 din Statutul 
organic. 


„ȚARA NOASTRA“ 


Cât cunoaştem noi referințele și cre- 
dem că le cunoaştem foarte bine, aproape 
în toate parohiile din orașe, unde petrec 
intelectualii noştri sunt dări de cult, 
mai mari ca ale altor confesiuni. 

Să le impunem o dare nouă pentru 
fondul cultural, nu credem că vom ajunge 
rezultatul dorit. 

Ar rămâneă cei în funcțiuni biseri- 
ceşti ca să contribue la fondul cultural 
1/%, din venit. Asupra acestora avem 
putere dată de a execută conecluzul, dar 
asupra altora, noi credem, că ar fi o 
greșală de a decretă impozite. 

Ar rămâneă funcţionarii de pe la 
gremiile consistoriale, profesorii dela se- 
minare şi școalele medii, pedagogii, preoţii 
şi învățătorii. 

Dela cei din urmă se va puteă speră 
foarte puţin. . 

Ei nici dară după situaţia dela 1910 
încolo nu vor puteă face multe. 

Nu, pentrucă unii şi aceștia vor fi 
cei mai mulți cu întregire dala stat, iar 
ceialalţi 2 —300 câţi vor rămâneă, abiă 
vor acoperi trebuinţele lor zilnice. 

Oare dispariţia organului pedagogie 
„Vatra şcolară“, nu a fost un argument 
puternic, ce pot și ce nu pot învățătorii 
noştri în cele materiale. Noi nu credem 
că numai indiferentismul a fost cauza 
lipsei de sprijin, dar știm că în prima 
linie a fost situaţia lor materială de tot 
șubredă. 

Vom vedeă, cum va contemplă con- 
sistorul întemeiarea fondului cultural. 

Acesta fără ajutor puternic dela, 
cei-ce pot și dela cei-ce le dă mâna, nu 
se poate întemeiă, așă, ca să se asigure 
şcoalele. 

Aci cu dare impusă nu se ajunge sco- 
pul, ci jertfe-jertfe mari se cer dela cei-ce 
i-a binecuvântat D-zeu cu stări şi averi. 

Şi bărbaţi de aceștia avem mulţi 
dela D-zeu. Avem oameni, cari au fă- 
cut economii toată vieaţa, avem oameni 
cu câte 3 slujbe, la ei e rândul să dea — 
din belșugul ce a căzut în capul lor. 

La fapte vrem să-i vedem, nu la vorbe 
goale — și dacă din numărul intelec- 
tualilor noștri bogaţi se vor alege numai 

100 cari să aibă credinţă ca un grăunţe 
de muștar și dragoste pentru neam şi 
lege aceștia şi numai aceştia pot salvă 
școala din ghiarele perirei. 

Poporul sărmanul abiă îşi poate aco- 
peri cele mai neapărate trebuinţe zilnice. 
Asupra poporului nu putem impune sar- 
cini nouă. | 

Şi cele de pân’ aci — sunt aproape 
nesuportabile în raport cu credincioșii 
altor biserici. 

Adevărat, că fiii bisericei noastre și 
au drepturi, pe cari alte confesiuni nu 
le pot da credincioșilor lor, dar să ne 
ferim de a cere dări, dela cei-ce stau tot- 
deauna aproape de ușa bisericei; acele să 
le punem pe cei-ce stau în frunte, aproape 
de altar, cari poartă glas mare în sinoade 
şi congrese — și a căror voință totdeauna 
se afirmă și validitează. 

Altcum așteptăm votul consistorului 
şi ne rezervăm dreptul de a reveni la 
mijloacele pentru înființarea fondului cul- 
tural. 








România și jubileul Suveranului nostru. Presa 
din Bucureşti a inregistrat pe larg momentele 
diferite din jubileul de 60 de ani al M. Sale 
Francisc Iosif I, ca domnitor al Austriei. Repro- 
ducând scene din întâlnirea între Suveran şi 
domnitorii provinciilor germane, pe cum şi toa- 
stele şi cuvântările rostite cu acea ocazie, mai 
multe ziare accentuiază legăturile de simpatie 
dintre România și Monarhia Habsburgilor şi, în 
special, prietenia intimă dintre Suveranul nostru 
şi Regele Carol Ial României. Pe M. Sa Francisc 
Iosif I ziarele din Bucureşti îl descriu cu multă 
însufleţire şi spun că-şi amintesc cu drag de 
vizita Lui la Bucureşti. 

o 

Budgetul ţării. In parlament se discută bud- 
getul ţării şi avem satisfacția să vedem pe de- 
putaţii noştri interesându-se deaproape de aceasta 
chestiune. Simţim această bucurie, pentrucă în 
adevăr nimic nu merită mai multă atenţie în 
politica unei ţări ca budgetul. Aici se concen- 
trează toate problemele şi toată vieaţa unui stat, 
Insăş chestiunea naţională își are în budget ră- 
dăcina. Dacă în trecut budgetele s'au făcut fără 
ştirea şi controlul nostru, acum este timpul să 
ne spunem cuvântul. Nu știm întrucât oratorii 

Bordeiul din răseruci. 


Soarele îşi mai aruncă câteva clipiri şirete, 
peste caişii ningi de floare, — șapoi își trage 
sprânceana după deal. În urmă o perdea aprinsă 
învăluie zarea apusului, iar de sub vale, unde a 
căzut roata de jăratec, mai ţâşnesce din când în 
când scânteieri. Se închide incet roşaţa, într'o 
umbră ştearsă, și un preş subţire de un albastru 
fumuriu se lasă lin din înălţimi. Pe uliţa satului, 
printre șirul de pomi înfloriţi, mai vine încă un 
mănunchi de raze, şi o pată roșie se oglindește 
pe ochiul de geam spart al Bordeiului din răs- 
cruci,  Licăreşte puţin pata, apoi trece pe coso- 
robul ros de vreme, se întinde de-alungul gârli- 
piului şi se izbește de uşa smolită. Dar nu stă 
mult aci. O umbră subţire șterge pata roşie şi 
mănunchiul de raze fuge înapoi pe uliţă pierind 
sub deal. O pâclă albăstrue, se lasă incet peste 
sat şi se îngroașe din ce în ce mai mult sub 
ceaţă. Se întristează par'că bordeiul şi cu spa- 
tele gârlovite îşi pleacă capul mai mult pe furca 
noduroasă şi roasă de ploi. Și cum stă aşă, când 
te uiţi de departe printre negurile nopţii, pare*că 
e un moşneag gârbovit, care dă să se scoale în 
toiag, dar nu-l mai ajută puterile... 

Bang!... bang!... răsună până departe gla- 
sul clopotului și ţiuitul se pierde întrun tremurat 
subţire. Satul se trezeşte și pe la câte o casă 





mai ridicată, se vede în pragul luminat de fla- 
căra care dudue pe vatră, câte o femeie bătrână, 
făcându-şi cruce. Bordeiul tresare și el la glasul 
sfânt care se roagă Domnului; vrea să-şi ridice 
capul, dar nu poate. li e ţeapăn mijlocul şi spi- 
narea îi e îngreuiată de mormanul de pământ, 
cât o movilă. Se căsneşte să-şi îndrepte spatele, 
dar tot mai mult se cocoşează şi coastele îi pâ- 
râie. I-se îngreue capul şi mai mult şi tot mai 
mult se înghemuie pe bătrâna furcă, — mult mai 
bătrână decât el. Un oftat lung, înăbuşit ese de 
sub cosorob și pe sub gât alunecă din când în 
când bulgări de pământ şi se dărâmă încet la 
vale. Mai mult se întristează bordeiul, simte că-i 
pier puterile, minut cu minut şi oasele îi troznese 
și mai mult. 

Clopotul bate din ce în ce mai des la bi- 
serică; ţiue satul şi un murmur lin, duios, un 
murmur tremurător, un murmur de rugăciune se 
ridică peste sat, ca o mi'easmă sfântă şi se pierde 
în văzduhul nopţii. Sa întunecit de mult; ici 
colea se aprind făclii și în lumea celorlalţi de 
sus. Câte o dâră lungă de lumină taie cerulal- 
băstrui și piere, ducând cu ea, în universul fără 
moarte, cine știe al cui suflet năpăstuit. Limba 
clopotului o ţine tot într'o bătaie, iar glasul se 
schimbă într'o vrajă prelungă. Cu fiecare grai 
al clopotului, bordeiul trăsare şi mai mult se co- 
coşează pe furcă. Şi ascultă aşă ghemuit, glasul 
acela care se roagă. De câteori n'a fost el mar- 
tor al rugăciunilor cătră Domnul! Dar clopotul 
își spune înainte rugăciunea, şi din glasul lui care 
se perde, rămâne în urmă un ţâuit afânat, ca un 





falfăit de aripi uşoare. Şi în-fâlfăitul acesta, de 
multeori, se destramă, învăluite într'o umbră sub- 
tire, aievea par'că, clipele altor vremuri. 


Timpul apus de mult in noaptea trecutului, 
printr'o licărire a unei raze, printr'o frântură de 
cântec, prin vaetul unui caval, sau printr'o cli- 
pire din ochi, — de multeori ne trece prin faţă 
şi ne infioară, ne face să tresărim; căci în lică- 
rirea, în cântecul acela, în vuetul şi în clipirea 
fulgerătoare, ne năzărește vieaţa, ne năzărese cli- 
pele năvălite din mormântul întunecos al trecu- 
tului. Şi bordeiul dărâmat, pustiu, fără tovarăș 
singur de ani de zile, geme înăbuşit sub movila 
care simte că-i frânge spatele clipă cu clipă. 
Acum îl întristează şi mai mult glasul acesta ru- 
gător.  Altădată glasul ăsta îl găseă curat, Im- 
brăcat par'că în haine de sărbătoare şi vesel ră- 
sună graiul clopotului în geam, trezând stăpânii 
ca să se ducă la biserică. Acum glasul Invierii, 
pentru bordeiul bătrân, e glasul mormântului. 


Se pleacă tot mai mult bordeiul sub mur- 
murul care tremură pe deasupra-i şi în vraja 
aceia dulce, trec clipele de altădată. 


Se vede atunci când o grămadă de lemne 
stau în jurul unei gropi. Apoi se bat parii; se 
aşează furcile, se pun martaci, se înveleşte... E 
nou, curat; un brâu cărămiziu îl încinge pe la 
mijloc; iar sub cosorobul de stejar, se unesc două 
dungi galbene, ce par'că-s niște sprâncene imbi- 
nate. Pe dinăuntru e spoit cu var alb, ochiul 
geamului e curat şi în fiecare dimineaţă razele 
soarelui au grije să trezească copilaşii ce dorm 

noştri sunt pregătiţi pentru a atinge toate chestiu- 
nile economice şi financiare, cari ne privesc pe 
noi în special şi interesul statului în general. In 
tot cazul e bine că se face experiență şi cu 
timpul se vor specializă şi oratorii noştri în di- 
ferite resorturi ale budgetului, pentruca părerile 
lor să aibă cuvenita influinţă şi însemnătate la 
votarea budgetului. 


Quid nunc? Aceeași întrebare se 
ivește, de data asta cu mai multă stă- 
ruinţă. Organizaţia noastră politică, îna- 
inte de a fi înfăptuită, a ajuns în criză. 
Deputaţii Oncu, Goldiș, Suciu şi Pop 
sunt extradaţi justiției pentru primele 
măsuri luate la Arad pentru înfiriparea 
partidului. Între guvern și deputaţii no- 
ștri s'a încins acelaş schimb de vederi 
asupra dreptului de asociare politică şi 
discuția s'a încheiat iarăși fără a puteă 
lămuri ceva. Ceeace știm pozitiv de-o- 
camdată este numai faptul că va urmă 
un nou proces şi probabil o nouă osândă 
pentru incercarea de a ne organiză. Dar 
pe urmă? Ce socot deputaţii noştri că 
vor face pe urmă? Un comunicat e ab- 
solut necesar, ca poporul să se liniștească 
şi să nu piardă încrederea în destoinicia 
conducătorilor. Și încă ceva: mwar fi bine 
să se convoace undeva vre-o conferenţă 
a alegătorilor pentru a se protestă în 
potriva guvernului, care cu atâta volnicie 
împiedecă organizarea noastră în partid 
politic? 

o 
` Harden a declarat unui redactor dela „Lo- 
kalanzeiger* că a dat judecătorului Schmidt un 
memoriu scris, resumând declaraţiuunile sale. 

El afirmă că a pus acolo numele multor 
martori, cari confirmă spusele lui Ernst. El cu- 
noşteă de şase ani afacerile lui Ernst. 

Dacă a tăcut în cele două procese, aceasta 
a făcut-o ca să nu provoace scandal. Acum e 
prea târziu. Harden va spune totul. 

„Lokalanzeiger“ spune că a avut loc la 
Liebenburg confruntaţiunea decisivă între Ernst, 
Riedeli și prinţul Eulenbourg. Zece agenţi ai po- 
liţiei secrete au plecat cu judele Schmidt, care 
trebue să aresteze pe Eulenbourg. 

După „Berliner Tageblatt“, prinţul Eulen- 
bourg a fost arestat şi nu mai poate părăsi ca- 


stelul in care e supraveghiat. 
o 





Seminarul arhidiecezan. 
— În Sinod. — 

Din toate cestiunile rezolvite în sesiunea 
din anul acesta a sinodului arhidiecezan, cea 
mai importantă a fost a seminarului arhidiecezan 
carea după o agitaţie extraordinară de un an de 
zile, în şedinţa de Sâmbătă, prin surprindere a 
primit o deslegare întimpinată cu entuziasm din 
partea tuturor deputaţilor sinodali. 

Anunţată ca primul obiect al şedinţei ante- 
meridiane, deja de Vineri seara formă obiect de 
discuţii înfocate între deputaţi prin localurile 
publice. 

Comisiunea organizătoare s'a prezentat la 
sinod cu trei propuneri. 

A majorităţii pentru edificiu nou pe loc liber 
în colţul stradei Măcelarilor şi al stradei Morii. 
Referent Dr. Fus. Roşca director seminarial. 

A minorității — proiectul 
identic cu propunerea prezidială din anul trecut a 
mitropolitului, pentru adaptarea seminarului actual 
din strada Măcelarilor și Spinarea cânelui. Re- 
ferent asesorul consistorial Nicolae Ivan. 

Şi a preşedintelui comisiunei — a lui Parteniu 
Cosma, pentru edificarea seminarului pe loc liber 
în strada Schewis, vis-a-vis de reşedinţu de vară 
a mitropolitului. 

Teritorul ce-l ocupă seminarul actual cu 2 
case învecinate în strada Măcelarilor şi cele două 
case de pe Spinarea cânelui este de 5382 m.p. 
pe care în str. Măcelarilor în locul celor două 
case vechi aveă să se ridice spre stradă o aripă 
nouă cu 2 etage iîmbinată cu seminarul actual. 
In curte alt edificiu tot cu două etaje, in care şi 
sala festivă şi separat o sală pentru gimnastică, 
lar edificiile de pe Spinarea cânelui, pe teritor 
situat cu 2 metri mai jos decât str. Măcelarilor, 
să rămână cum sunt. 

Suprafaţa zidirilor ocupau 2592 m. p. Curtea 
din str. Măcelarilor 624 m. p. împrejurată din 
toate părţile cu edificii, fără soare şi fără vânturi 
cari curăţă aerul. Curtea de jos din str. Spinarea 
cânelui de 904 m. p. cu soare şi încâtva mai 
expusă și vânturilor. 

Toate adaptările ar costă numai 150,000 
coroane. 

Teritorul din str. Morii şi Măcelarilor de 
8880 m. p. spre trei strade iar spre alumneul 
săsesc despărțită cu un mur puternic, rămăşiţă 
din vechii muri istorici cari au încunjurat cetatea 
Sibiiului. 

Aici se proiectează toate edificiile necesare 
unui seminar pentru clerici şi pedagogi cu in- 
ternat pentru vr'o 200--250 tineri, plus separat 
pentru şcoala de aplicaţie şi locuinţa protopo- 
pului eventual a învăţătorilor. 

Edificiile cele nouă ar ocupă o suprafaţă 
de 3604 m. p. iar pentru curte și grădină ar 
rămânea 4276 m. p. 


consistorului, ; 





Acestea cu teritor cu tot și cu casa în care 
astăzi în etaj locuieşte vicarul, iar în parter ar 
aveă să locuiască directorul — ar costă 600,000 
coroane. 

Teritorul din str. Schewis este de 40,117 
m, p. — aproape 1 jughere, liber din toate 
părţile. 

Din acela pentru zidiri sar ocupă locul 
cel mai soliă din cornul spre strada Graben 
vis-a-vis de reşedinţa mitropolitană teritor de 
8800 m. p. 

Pe acela cu frontul spre str. Schewis sar 
ridică 3 paviloane cu câte 2 etaje pentru in- 
ternate, instrucțiune şi locuinţa directorului și a 
servitorilor, iar în dos o casă cu 1 etaj, pentru 
trebuinţele economice, toate cu curţi mari. 

Toate ar fi legate cu coridoare. 

Restul teritorului ar formă locul de gim- 
nastică și de recreaţie al elevilor, 

Acesta ar costă 515,000 cor. 

Dr. Roşca, face un expozeu lung şi foarte 
amănunţit, în care in mod convingător arată toate 
defectele teritorului ocupat astăzi de seminarul 
Andreian, şi avantagiile teritorului din str. Morii. 

A fost şi el pentru grădina arhidiecezană 
eventual pentru grădina „Flora“ din strada Schewis 
până când se contemplă şi zidirea bisericei catedrale 
şi al seminarului şi cu timpul a reşedinței arhie- 
piscopului la un loc pe teren liber. In situaţiunea 
actuală însă, când acel plan sa zădărnicit prin 
ridicarea bisericei catedrale în strada Măcelarilor, 
abandonează acel plan, şi este pentru teritorul 
din strada Morii, care abiă este cu 100 paşi mai 
departe de reședința arhiepiscopească și de bi- 
serica catedrală, decât seminarul actual, și întru- 
nește toate condiţiunile highienice și topografice 
pentru un seminar cu internat. 

La seminarul actual să se facă reparaturile 
inomis necesare, şi mai poate rămânea la desti- 
națiunea sa câţiva ani până când ne vom pro- 
cură mijloacele necesare pentru edificarea celui 
nou la loc liber, iar după ce vom ocupă pe cel 
nou, dacă nu ne va conveni să-l prefacem în 
case de chirie, cum a fost când s'a zidit, este 
şi ca edificiu gi ca situaţiune cel mai potrivit 
pentru un înternat de băieţi, de care avem mare 
trebuinjă aici unde sunt sute de studenți ortodocşi 
la gimnaziile existente. 

Dacă este să se acuireze casa lipită de 
reşedinţă, aceea n'are să se adaugă la seminar, 
ci la reşedinţă, iar pe locul celor două case de 
chirie foarte vechi, trebue să ne îngrijim de 
localităţi corăspunzătoare pentru Consistor. 

Vecinătatea seminarului cu reședinia arhie- 
piscopului şi cu case străine cum este astăzi, 
este supărătoare şi pentru arhiepiscop şi pentru 
vecini, pentrucă preste 200 tineri resfiraţi în 
oarele de recreaţiune prin curte, ori cum îi vei 
controlă produc o larmă supărătoare şi pentru 
Arhiepiscopul şi pentru vecinii străini, cari şi 
astăzi mereu reclamează pentru acest lucru. 

înşiraţi în patul mare de scânduri, Şi când dă 
soarele în amiazi, sau deseară, bordeiul își în- 
tinde umbra până sub coastă, — căci, doar el 
singur şi cu câteva colibe răsleţe alcătuesc tot 
satul. Doar el e mai ridicat şi cum stă aşă ţan- 
tog par'că comandă la celelalte mogăldeţe, lipite 
cu pământul ... 


...E zarvă mare în faţa bordeiului! In bă- 
tătura măturată curat și umbrită de salcâmul 
stufos, se învârteşte hora resfirat. Chiue lumea, 
fetele şi flăcăii joacă de foc şi pământul bătătorit 
dudue sub picioare. Lăutarii cântă, răsună glasul 
vioarei până departe, frunzele ascultă şi ele; lu- 
mea se îngrămădeşte în curte, iar alţii se înalţă 
peste gard să vadă și ei mireasa şi ginerele cari 
tocmai păşeau spre gârliji, în alaiul cântecilor şi 
al chiauiturilor. 

Bordeiul îi întimpină mândru, îşi saltă mai 
mult capul și bradul verde înfipt la tâmplă se 
leagănă lin în adierea vântului. Scoboară stă- 
pânii tineri pe gârliji, lăutarii îi urmează în cân- 
tece și întră şi atâta lume cât încape înăuntru. 
Bordeiul îşi pleacă capul şi se vită sub haina-i 
nouă şi curată; îi vede pe toţi la masă în cap 
cu stăpânii iubiţi 'şi cât îi e de drag mândrului 
bordei când vede în toate părţile atâta bucurie! 


Îşi umflă mai mult spatele în sus, se mai 
întinde în lături, ca să le lărgească locul nunta- 
şilor şi să poată jucă. Cântă lăutarii, zupue li- 
pitura groasă şi coji, coji se deslipese sub tocu- 
rile poteovite ale flăcăilor.  Bordeiul se lărgeşte 
din ce în ce, i-se întind oasele şi-i pârâe, iar 





chiuituile nuntaşilor busnese pe gârliji şi se res- 
firă cum dau de golul fără margini de afară... 


Bang!... bangl... iar trezește noaptea clo- 
potul şi bordeiul tresare. Imprejur tot intunerec, 
tot pustiu. Simte că mijlocul i-se frânge din ce 
în ce şi puterile i-se scurg clipă cu clipă. Dă 
să plângă dar nu poate, căci lacrămilor li-sa 
uscat izvorul. Şi mult îi e dor de vremurile de 
altădată, de clipele cari nu mai vin, când se jucau 
copilaşii împrejurul lui, iar el îşi plecă fruntea 
in adierea vântului şi ca un murmur dulce.de 
părăiaș, le povesteă istorioare, pânăce copilașii 
adormeau la umbra cosorobului. Şi sună clopotul 
tot mai tare, toată suflarea din sat se trezeşte; 
şi pe la colţul ulicioarei se ivește din când în 
când câte o mogâldeaţă; păşeşte rar şi cu capul 
plecat, spre coastă unde glasul rugător strigă me- 
reu. Pe sub cosorob răbusnește printre troznituri, 
câte un sgomot înăbușit, ca un un oftat lung şi 
bordeiul mai mult se ghemue sub movila de pă- 
mânt... 


E linişte în sat; nici ţipenie de om nu se 
vede. Cerul s'a limpezit în toate părţile şi luna 
curată înoată prin albastrul nemărginit. Frunzele 
au amuţit, nu mai susură; vântuleţul lin s'a as- 
cuns. Şi în liniştea aceea tainică, sfântă, unde 
totul par'că așteaptă ceva, se ridică un văl sube 
tire de negură şi ca o pâclă străvezie se pierde 
în 'nălţimi, iar în urmă umbre, umbre luminoase 
se varsă peste plasa fumurie. Înspre răsărit se 
deschide o gură roșşietică şi turla bisericii se oglin- 





dește în icoana ce se aprinde din ce în ce mai 
mult... 

Iar sună clopotul, acum mai mult; răsună 
satul şi lumea începe să iasă din biserică. Un 
cârd de oameni şi femei mai în vârstă apucă pe 
Uliţa-mare. La câţiva pași, o pârâitură lungă, 
apoi un troznet puternic făcă cârdul să-și ridice 
capul şi întrerupse vorba. 


— Sa surpat „Bordeiul din răseruci* fă 
femei, grăi una dintre neveste şi cârdul se opri 
în faţa bătăturii plină de buruieni. Grinda se 
frânsese dela mijloc şi mormanul de pământ se 
lăsă încet peste martacii putrezi, cari tot mai 
trozneau, iar pe gârligi ieşeă afară un praf îne- 
căcios şi un miros greu ca de mormânt. 


— De câtă vreme trăiește și bordeiul ăsta 
Doamne! Şi ziua de azi i-a fost sorocită! Ca 
şi un om care nu mai are zile... 


Femeile își făcură cruce şi cârdul se depărtă 
încet... Praful tot se mai ridică de pe mormân- 
tul care se lipise cu pământul, şi ca un fum al- 
buriu se risipește spre cerul albastru. A tăcut 
şi clopotul, iar din arama sunătoare tot mai mur- 
mură un glas lin şi tremurător și ca un fâlfăit 
de aripi se şterge pe sub coastă și trece peste 
mormântul bătrânului bordeiu, unde furca nodu- 
roasă doar, a mai rămas ca un stâlp singuratee 
pe care să-l mai bată cine ştie câtă vreme vântul 
şi ploile!... I. Chiru- Nanov. 

Incheie cu propunerea, ca seminarul să se 
edifice pe terenul liber din strada Morii, tar până 
când se vor procură. mijloacele materiale spre acest 
Scop, să se facă reparaluril. inomis necesare la 
seminarul actual, — exclamând că „ar fi păcat 
de D-zeu de tot filerul ce l-am învest în cârpiturile 
propuse de Consistor, având la dispoziție un teritor 
ideal cum este cel din strada Morii”. 

Nic. Ivan pledează pentru propunerea con- 
sistorului, care se poate execută cu mijloacele de 
cari dispunem fără ca să fim necezilați a împru- 
mutà dela alte fonduri 6 — 800,000 cor. pe amortizare 
de 40—50 ami, şi fără ca să fim necezitaţi eventual 
a urcă şi taxele seminariale. Pentrucă astăzi dis- 
punem de un capital de cor. 150,000 pus la o 
parte anume în acest scop. 

Acest edificiu ar corăspunde tuturor rece- 
rințelor noastre actuale, și apoi preste vr'o 30 ani, 
urmașii noștri dacă vor voi, mai uşor vor puteă 
ridică un seminar mai impozant la loc liber. 

Dacă am adaptă seminarul actual pentru 
casă de chirii, și am edifică, tot case de chirii 
şi în locul celor două case vechi din strada 
Măcelarilor, şi în acest scop ar trebui să investim 
în ele sume considerabile, iar venitul lor la primul 
loc ar trebui să servească spre fructificarea ca- 
pitalului învestit în ele, şi ar trebui să urcăm 
taxele seminariale ca să producem o sumă, cu care 
din spesele de cor. 6—8900,000 abià am putea 
amortiză cor. 400,000. 

Part. Cosma, consequent cu vederile sale 
manifestate de câte ori s'a ivit în sinod chestiunea 
edificării unui nou seminar, că prestigiul şi inte- 
resul binepricepul al arhidiecezei şi al metropoliei 
noastre reclamă ridicarea acelui edificiu în grădina 
cea mare din strada Schewis vis-a-vis de reşe- 
dinţa de vară a Metropolitului, unde cu timpul 
s'ar puleă înstală şi seminarul comun pentru clerul 
superior din întreaga metropolie, pentru a cărui 
înfiinţare la timp potrivit avem şi mandat con- 
gresual și de astădată va propune zidirea 
noului seminar pe acel loc. Nu este însă atât 
de naiv, ca să creadă, că în situafiunea actuală 
propunerea sa ar puteă întruni majoritate în 
sinod. Dar ca unul care a participat la crearea 
tuturor instituţiunilor bisericii noastre constitu- 
tionale autonome, şi totdeauna a fost condus 
numai de interesele bisericii după cum dânsul 
le-a priceput — nici acum la bătrâneţe nu se va 
abate dela vederile sale, cari după părerea sa 
ar promovă mai bine interesele generale ale 
bisericei decât propunerile comisiunei. 

Nainte de a-și motivà propunerea însă, 
voiește să reflecteze la motivele financiare ale 
minorităţii coimisiunei identice cu ale consis- 
torului. 

Ori cine vede că propunerea consistorului 
nu este reală, ci este combinată cu fotografie, 
anume ca să încapă în cadrele sumei existente 
de cor. 150,000. 

Se zice că adaptarea seminarului actual 
n'ar costă mai mult de cor. 20,000. 

In locul celor două case lipite de seminar 
sar clădi o aripă spre strada Măcelarilor cu dou 
etage, care legală cu seminarul actual împreună 
ar formă frontul seminarului. Această aripă ar 
costă numai cor. 60,480. 

ln curte s'ar mai zidi o casă tot aşa de 
mare, tot cu două etage, în care ar fi şi o sală 
festivă etc. care ar costă numai cor. 56,720. 

S'ar mai zidi tot în curte o sală pentru 
gimnastică care ar costă 10,600 cor. 

In fine diverse complectări ar mai reclamă 
restul de 2200 cor. 

Astfel toate edificiile nouă war costă nici 
mai mult nici mai puţin decât suma disponibilă, 
de 150,000 cor. 

Ei bine! este acesta un calcul reall? 

Nu astăzi, când şi materialul și lucrătorii 
sunt grozav de scumpi cu deosebire in Sibiiu, 
unde se lucră la canalizare şi la câteva edificii 
mari erariale, cu o mulţime de muncitori străini 
— dar nici în timpuri normale, zidirile contem- 
plate nu sar puteă realizà cu preţurile indicate 
de consistor, ci ar costă cu mult mai mult. 

Frumosul și solidul edificiu cu două etage 
— seminarul actual — cu intravilanul său cu 
tot, cumpăra încă de fericitul Şaguna, îl pune 
cu preţul vechiu de inventar de 50,000 cor., deşi 
astăzi valorează peste 100,000 cor. iar preţul ca- 
selor şi terenul din strada Morii cumpărat mare 
parte numai înainte cu câţiva ani, îl pune cu 
preţul actual de peste 80,000 cor. 

Când e vorba de amortizarea capitalului 
investit în un seminar nou pe teren liber, de 
le contemplează că ar costă 500,000 cor. resp. 
600,000 cor., zice că ar trebu să amortizăm 
6—800,000 cor., pe când n'am aveă mijloace 

decât pentru 400,000 cor. Dar aci nu mai vor- 
beşte de capitalul existent cu meniţiunea de a fi 
investit în zidireu seminarului de 150,000 cor., 
cu care sumă de amortizat, sigur s'ar reduce la 
400,000 cor. pentru care şi după calculul con- 
sistorului exist resursele de amortizare. 

In fine chiar aşa să fie — crede d-l Cosma, 
că în câţiva ani s'ar putea procură mijloacele 
necesare, folosindu-ne de toate mijloacele admise 
de biserica noastră autonomă. O colectă pusă la 
cale cu bună chibzuială, sigur ar aveă re- 
aultat îmbucurător. 

Avem noi încă bărbaţi cu dare de mână, 
cari bucuros vor contribui pentru un seminar 
nou la loc liber, dar pentru o cârpitură la loc 
nepotrivit nu vor contribui, 

Dar mai este un izvor, 
să se deschidă şi pentru noi. 

Articolul de lege XX din 1848 sa pus în 
lucrare pentru bisericile protestante, avizate şi 
ele la resursele proprii ca a noastră, şi acelora 
li-se dă din budgetul statului trei milioane pentru 
crearea de fonduri, şi li-s'a augmentat şi dotațiunea 
anuală care de zeci de ani nouă nu ni-se mai dă. 

Astăzi poporul român din acest stat, care 
este cel mai loial supus al dinastiei şi cel mai 
bun patriot — întreg este considerat de trădător 
de patrie începând dela prelaţii săi până la țăran. 

Doară a sosit timpul ca guvernanţii noştri 
să ne cunoască și să ne aprecieze după vrednicie 
şi după adevărata noastră valoare în stat, şi să 
sperăm că întreprinși pașii necesari se va execută 
legea şi în favorul bisericii noastre, în care caz în 
special şi pentru clădirea unui seminar, la al 
cărui susţinere încă din timpurile vechi și astăzi 
contribue și statul cu o sumă neînsămnată — 
vom puted, reclamă o sumă mai considerabilă. 

Dar ori-cum ar decide sinodul în privinta 
locului, și chiar să avem mijloacele necesare nu 
crede că consistorul s'ar incumetă, ca până după 
1910 să dispună începerea zidirei. 

Pentrucă deoparte toţi antreprenorii din 
Sibiiu susţin, ca până când nu se va termină cu 
canalizarea oraşului, şi până când nu se va ter- 
mină zidirea edificiilor mari erariale, cu prețurile 
exagerate de astăzi nu este consult să întreprindem 
clădiri noui, în câţiva ani însă sigur va trebui să 
se reducă şi preţul materialului de clădit şi plata 
muncitorilor. 

De altă parte numai în 1910 vom şti câte 
şcoli confesionale ne mai rămân? şi prin urmare, 
în loc de preste 100 de pedagogi câţi avem astăzi 
în seminar, de câţi pedagogi va trebui să ne în- 
grijim pentru viitor? căci cei ce vor reflectă la 
şcoalele de stat nu vor veni la pedagogia noastră 
ci vor merge la pedagogiile statului, mai ieftine 
şi mai sigure pentru ei. 

Metropolitul: Așa este! 

Cosma: Dacă „aşa este“ nu pricep pe I. 
P. S. S., pentruce se identifică cu propunerea, ca 
în ruptul capului să ne apucăm de zidirea unui 
nou seminar la locul cel mai nepotrivit. 

Metropolitul: „Nu mă identific!“ Eu mă 
învoiesc ca seminarul să se edifice pe teritorul din 
strada Morii, numai cu strada Schkewis nu mă 
îndoiesc. 

Cosma: „Sub asta condițiune nu mai gră- 
iesc nici un cuvânt, ci primesc și eu propu- 
nerea majorității comisiunei. 

Intreg sinodul a onorat cu aplauze frenetice 
aceste declaraţiuni şi pusă la vot propunerea 
comisiunii s'a primit cu unanimitate. 

Un moment atât de înălţător nu ne aducem 
aminte să se mai fi dat să vedem în sinodul 
arhidiecezan. 


care odată trebue 


— Din carnetul unui om sincer. — 


O zi de muncă oboseşte mai mult ca zece 


nopţi de petrecere. 
© 


Ca să areţi cu succes defectele cuiva, pu- 
ne-le în sarcina altuia. 
o 


Oamenii cei mai păcătoşi înaintea lui Dum- 
nezeu, sunt aceia cari nu înţeleg că vieaţa li-e 
dată să şi-o trăiască şi să lase şi pe ceilalţi să-şi 
croiască ei singuri drumul vieţii. 


O 
Toţi oamenii sunt egoişti; cele mai nobile 
idei, izvoresc din egoism — aceasta n'o neagă 


nici cei mai cuvioşi. 
Iată deci că toţi oamenii sunt vinovaţi. Su- 
perior cel care își mărturisește simţămintele, căci 


păcatul spovedit e pe jumătate iertat. 
E, Victor. 

CRONICA LITERARĂ ȘI ARTISTICĂ. 


În „Telegraful român“ dela 7 Mai d-l Ata- 
naste Marienescu, membru al „Academiei Române“, 
apără cu căldură principiul, ca în locul unui bă- 
năţean reposat, fost membru al Academiei, să se 
aleagă tot un bănăţean. Dorinţa e frumoasă! 
Dar dacă nu se potriveşte cu realitatea?! Dar 
dacă se întâmplă ca în tot Banatul (sau la rândul 
său: în întreg Ardealul) să nu se găsească un 
scriitor mare, demn de un scaun academic? să 
se aștepte până se va ivi? Căci de, ori-ce s'ar 
zice, acum cultura noastră progresează și vremile, 
când puteai să întri în Academie numai pentru 
câteva studii mărunte de folclor, au trecut! Rån- 
durile scriitorilor și a savanților, aici la noi, sunt 
mai rare, iar numărul cel mare tot la București 
se concentrează. Și nu înţelegem de ce sar 
proclamà un scriitor de a treia mână membru 
la Academie, numai fiindcă e bănăţean, sau ma- 
ramurăşan 1? Facem această constatare, fără să 
voim a jigni pe nimeni şi numai de dragul prin- 
cipiului, la care d-l Marienescu ţine cu atâta 
pietate. 








© 

Nu se poate o traducere mai proastă și mai 
comercială ca aceea pe care o vedem apărută 
în ultimul număr al „Bibliotecii pentru toți“, 
anume: Wilhelm Tell de Schiller. Acela care a 
schimonosit opera falnică a marelui seriitor ger- 
man se numeşte B. Marian şi are la arhivul său 
mai multe delicte literare de aceste. Nu ştie 


- nici nemţeşte, nici româneşte cum se cuvine şi 


fabrică cu îndrăsneală, traduceri, cari sunt o 
adevărată batjocură. Spaţiul nu ne îngăduie să 
reproducem multe mostre. Ne oprim însă la una 
singură. Toți câţi au cetit pe „Tell“ în nemţeşte 
îşi aduc aminte de faimosul monolog, care în- 
cepe astfel: „Durch diese hohle Gasse muss er 
kommen“... Ştiţi cum o traduce d-l Marian? 
„Trebue să vie pe Şoseaua asta înfundată. Ei 
bine, bazaconii de-astea găseşti cu nemiluita, 
încât trebue să compătimeşti pe bietul editor al 
„Bibliotecii pentru toţi“, că a primit să tipărească 
lucrări compromiţătoare. 


o 

In ţară nu se ştie, dar D-Voastră, iubiţi ce- 
titori, ştiţi cu toţii ce este condoraşul. Nu demi- 
nutivul dela pasărea „condor“, ci acel biet de 
cântăreţ din vioară, care acompaniază de obicei 
pe capelmaistrul din vre-o bandă de lăutari. „Con- 
doraşul* are numai câteva tonuri de cântat — 
în „terță“, cum se zice cu terminul muzical — 
şi îi ajung şi trei coarde pentru a puteă „cola- 
boră* şi el la succesul orchestrei. Cu un astfel 
de „condoraș* putem asemănă şi pe un colabo- 
rator coda dela o revistă din București, care 
în vieaţa lui n'a făcut altceva decât să ţină 
hangul, n'a avut nici un ton original, ci a cântat 
pururea în terță, fiind prea mulţumit că îl ţine 
pe lângă dânsul câte un capelmaistru. Când 
şeful trupei cântă „Deşteaptă-te Române“, el 
scârțăie din terță, când şeful e înlocuit şi vine 
altul cu „Christos a înviat“, el dă-i cu terţa... 
acum pe psaltichie. Și azi-mâine, când va veni 
altul, cu Marseiliesu, condorașul va găsi şi la ăsta 
fadul acompaniament. Căci aşa este el: copia 
ştearsă a celor ce conduc, umplutură slabă de 
orchestră. 


o 

Zilele trecute s'a ţinut la Berlin o adunare 
a fruntaşilor literaturii germane, grupaţi în so- 
cietatea care poartă numele lui Goethe („Goethe- 
bund“). S'au rostit cuvântări violente înpotriva 
diferitelor încercări mai nouă de a pune zgardă 
artelor şi ştiinţei. La propunerea celebrului pro- 
fesor de drept von Liszt, adunarea votează o 
rezoluţiune, prin care protestează împotriva Papei 
şi a cercurilor oficiale cari caută să împedece 
avântul artelor. Prin aceeaşi rezoluţiune scriitorii 
sunt învitaţi cu stăruinţă să caute a pătrunde în 
parlament şi acolo, dela tribună, să apere drep- 
turile literaturii şi ale științei faţă de îngustimea. 
reacţionarilor. 


© BCUCIuj 


Nr. 19 — 1908. 


ȘCOALA. 


Cărţi pentru biblioteca adulţilor și 
copiilor de şcoală. 


In conferenţa învăţătorilor ţinută anul acesta 
în Sălişte, ca punct prim al programei a fost 
pusă tema dată de Veneratul Consistor Arhi- 
diecezan: „Care este metodul cel mai bun pentru 
instruarea adulţilor în scriere şi cetire“, lucrată 
de N. Iosif învăţător in Aciliu. 

Se ştie, că învățătorii întruniţi în conferenţe, 
mau dreptul de a aduce hotărtri valide. Ei 
au numai să-şi spună părerile cu privire la cutare 
ori cutare temă. Comisarul conferenţei resu- 
mează apoi părerile şi aduce verdictul. Pe această 
bază, se compun apoi protocoalele şedinţelor şi 
se subscriu de membrii verificători, fără ca con- 
ferenţa să mai aibă dreptul a reveni asupra acelor 
protocoale. 

Comisiunea permanentă, la încheierea con- 
"ferenţei, face propuneri pentru lucrarea de teme 
din diferitele obiecte de învăţământ şi propune 
alegerea comunei, unde să se ţină viitoarea con- 
ferenţă. Așa decurg lucrurile în cercul conferenţiar 
al Săliştei şi cred că tot astfel se întâmplă şi în 
celelalte cercuri. 

Legiştii forurilor noastre bisericeşti, îşi vor 
fi avut motivul pentru care acest cadru de acti- 
vitate a fost restrâns numai la darea de păreri 
“din partea invăţătorilor și aceasta numai cu 
privire la temele puse în desbatere. 

Cu toate aceste restrângeri, ideile dau prilej 
la discuţii, din cari apoi în cele din urmă trebue 
“să rezulte şi fapte. „Aurul în foc se lămureşte“. 

In desbaterile ivite la conferențele învăţă- 
toreşti asupra unor teme, de multeori ies la iveală 
idei de mare însemnătate. In multe cazuri, acelea 
se aştern şi pe hârtie dar cu toate acestea rămân 
nerealizate și trecute cu vederea. 

O astfel de desbatere folositoare și de mare 
însemnătate s'a ivit şi asupra temei suscitate, 
mai cu seamă în urma motivărei verbale a auto- 
rului, care a atins mai multe puncte gingaşe 
privitoare la cercetarea neregulată a şcoalei şi 
la numărul cel mare ai analfabeţilor; precum şi 
cu privire la însufleţirea analfabeţilor pentru 
cercetarea cursurilor ce se vor aranjă cu scopul 
de a-i învăţă scrisul şi cetitul. , 

Nu voi înşiră aici întreg firul discuţiunei, 
-ci voiu scoate la iveală numai partea meritorică. 
Intre altele s'a zis: „Pentru numărul cel mare 
al analfabeţilor să nu învinovăţim numai pe alţii, 
ci să ne arătăm și păcatele noastre. Învăţătorii 
nu înfiinţează biblioteci şi nu dau copiilor cărţi 
de cetit*... şi iară: „După eşirea din şcoală a 
“copiilor, învățătorii nu mai au putere asupra lor, 
de creşterea corăspunzătoare a adulţilor, trebue 
să se îngrijască preotul“. 

La acestea, între altele autorul temei şi-a 
permis a spune, că ne lipsesc cărțile aevea scrise 
pentru copii şi adulți. 

Răspunsul a fost scurt şi precis: „Invăţă- 
torii să scrie cărţi, după cum fac învățătorii altor 
naţiuni“. 

Da, voiu zice şi eu: Invăţătorii să scrie 
«cărţi! Să li se deă însă învăţătorilor posibilitatea 
de a scrie cărţi! In împrejurările de până acum 
nu s'a putut pretinde aşa ceva. Abstrăgând dela 
alte multe neajunsuri, e destul să amintesc numai 
două motive pentru cari, ei mau putut săvârşi 
acest lucru: 

1. Invăţătorii nau fost puşi în poziţia de 
a se puteă ocupă numai cu condeiul. 

2. Dacă, totuş s'au aflat învățători cu 
deosebită râvnă, cari să se îndeletnicească, şi în 
direcţiunea aceasta, produsele lor stau colbuite 
prin magazinele librarilor sau editorilor, lipsin- 
du-le cu desăvârşire sprijinul celor chemaţi. 

Aşa a fost în trecut şi tot aşa va fi şi în 
viitor; dacă nu vom apucă pe altă cale. Să o 
rupem cu trecutul, să nu ne mai bocim şi să nu 








„PARA NOASTRA: 


ne mai învinovăţim şi mai bine cu toţii, să ne 
punem pe lucru. Cei mici să vină în ajutorul 
celor mari şi cei mari să sprijinească pe cei mici. 
„Unde-s doi puterea creşte. 

Deoparte, pentru ca atât învățătorii, cât şi 
preoţii, să fie scoși de sub acuză, că nu lucră 
cu destulă râvnă în „Viia Domnului“, iară de 
altă parte, să li se deă şi lor posibilitatea a 
emulă intre sine, fără de a li se cere prea mari 
jertfe, şi totodată a-şi validità fiecare puterile 
sale intelectuale spre binele obștesc, îmi permit 
a face următoarea propunere: 

1. Veneratul Consistor prin organele sale 
subalterne, cu începerea anului şcolar 1908/9, 
să îndatoreze pe fiecare învățător și preot cu pa- 
rohie, a prezentă la proximele conferenţe învăţă- 
toreşti şi preoțești, câte o lucrare. 

2. Lucrările prezentate în scris, pe cel mult 
o jumătate de coală, să fie luate mai ales din 
vieaţa poporului, precum: Istorioare, povești, poezii, 
chiuituri, naraţiuni, legende, fabule, mituri balade, 
descrieri, biografii, tipuri istorice, tradiţiuni ş. a. 

3. Lucrările învăţătorilor să fie scrise şi 
întocmite pentru copii până la 15 ani, iară ale 
preoţilor pentru adulţi. 

4. Conducătorii conferenţelor vor luă în 
primire lucrările prezentate de învăţători și preoți, 
şi le vor transpune Veneratului Consistor; care 
prin o comisiune de bărbaţi specialişti şi în în- 
țelegere cu Comisiunea literară a „Asociaţiuneit, 
vor binevoi a censură lucrările prezentate. Le 
vor întocmi și grupă după cea mai bună chibzuială 
şi astfel se va adună și statori materialul de 
lipsă pentru cărțile cari aevea să fie scrise şi 
întocmite pentru copii de şcoală şi adulţi. 

5. Despre dreptul de editare, Veneratul 
Consistor se va pune în înţelegere cu „Aso- 
ciaţiunea“. 

Acestea în general, detailurile se vor statori 
de cei mai competenţi. ; 

Se va păreà poate, cà ideia aceasta nu va 
puteà să ducă la scop și că întreagă lucrarea 
va fi greoaie și de nerealizat. 

Să se facă însă o încercare, dar cu toată 
seriozitatea şi stricteţa cerută şi să nu se aibă 
în vedere, că dela cine a emanuat ideia și sunt 
sigur, că succesul va fi peste așteptare. 

Nu-mi pot închipui învățătorul şi preotul 
care în felul acesta să nu aducă atâta prinos pe 
altarul culturei, şi sunt sigur, că se vor întrece 
întru a scrie cât mai bine şi chiar mai mult 
decât li se va cere. 

„Lot începutul e greu“, dacă acest început 
nu va fi chiar un cap de operă, aceasta nu trebue 
să ne descurajeze, ci din contră să ne încordăm 
puterile întru perfecţionarea lucrărei odată începută. 

In felul acesta cred eu, că am puteă, să 
umplem golul simţit, să înfiinţăm biblioteci şi să 
dăm în mâna copiilor şi adulţilor cărţi bine 
întocmite şi scrise pentru priceperea lor, cari să 
le facă cetitul plăcut şi folositor totodată. 

Să o facem aceasta cu atât mai mult acum 
ca un prinos şi jertfă de recunoştinţă pe care 
cu drag să o aducem la serbarea centenarului 
Marelui Metropolit Andreiu Şaguna. 


Cei chemaţi să se pronunţe. NW. Iosif 


învățător. 


— Din carnetul unui om sincer. — 


Am cetit o carte de cugetări: jumătate din 
ele proslăveau sinceritatea. 

Pe Dumnezeu, mărturisesc că n'am găsit un 
rând care să-mi spuie: 


— Eu nu sunt scris de un fariseul 
o 


Cànd vrei să distrugi pe un scriitor care 
nu-ţi convine şi nu-i găseşti defecte, încheieţi cri- 
tica cu această frază plină de înţelesuri şi fără 
nici un înţeles: 

— Toate ar fi bune, dacă lucrurile ce ni le 
spune d. X. nu le-ar fi spus mult mai frumos 
alţii, înaintea d-sale... Ef. 





` vește. 

Drepturi exceptionale pentru Germanii din 
Ungaria? 

In conferența recentă a independiştilor s'a. 
întâmplat un schimb de idei intre ministrul 
Andrâssy şi mai mulţi membrii ai majorităţii par- 
lamentare. Cuvintele ministrului, rostite in această 
adunare, sunt de natură foarte ingrijitoare pentru 
o mare parte a cetăţenilor acestei ţări, căci ele 
preconisează un principiu din cele mai pericu- 
loase: protejarea unei naţionalităţi pe socoteala 
celeilalte. Andrássy a declarat fățiș, că elementu 
german din Ungaria trebue favorizat, fiind o na- 
ționalitate mai patriotică decât celelalte! 

Dar iată amănuntele. 

Contele Andrássy, printr'un rescript mini- 
sterial, a îngăduit ca cetăţenii din Șopron, în 
majoritate germani, în adunările lor să-şi poată 
țineă discursurile în limba germană, iar proce- 
sele verbale să poată fi atât în această limbă, 
cât şi în cea maghiară. Pe cum vedeţi, nu e 
vorbă de cine ştie ce concesie, căci e minimul 
din ceeace prescrie in această privință legea de 
naţionalităţi. Dar, considerând spiritul de astăzi, 
cât şi uzul într'alte părţi şi în special curentul 
general de maghiarizare din acel comitat, hotă- 
rirea ministrului a fost totuș surprinzătoare, iar 
contele Bánffy, cerberul dela poarta templului 
ideii de stat, și-a ridicat glasul cu turbare şi a 
strigat, că s'a săvârşit o nouă crimă. Vocea lui 
Bánffy a avut răsunet şi iată-l pe Andrássy înșfăcat 
din toate părţile şi silit a se apără. 

„Le-am dat dreptul întrebuinţărei limbei 
germane — zice Andrássy, apărându-se în con- 
ferența numită — fiindcă cetăţenii din Șopron 
sunt buni patrioţi și recunosc totdeauna ideia de 
stat maghiar. Şi, afară de asta, eu pun mare preț 
pe armonia cu Germanii, cari dovedesc o deose- 
bită credinţă cătră noi, în vremuri bune ca şi 
în cele de criză. Avem însă dușmani, a căror 
continuă tendinţă este de a atrage și pe Germani 
în vâltoarea naționalistă. Eu nu cred că vor 
reuși. In tot cazul eu n'am voit să jignesc pe 
Germani şi să le dau prilej a trece în tabăra 
adversarilor, dând astfel nouă arme în mânile 
agitatarilor* ... 

In mare parte, kossuthiştii au aprobat acest 
mod de a vedeă al ministrului, ceeace inseamnă 
că pe viitor Germanii se vor bucură şi în alte 
chestiuni de drepturi speciale, în schimbul cu- 
minţeniei lor politice şi... a lentei lor maghia- 
rizări. Târgul e ruşinos îndestul, şi nu ne pri- 
Ceeace trebue să scoatem la iveală este 
însă hotărită manifestare a guvernului pentru 
o singură naționalitate, accentuarea asta catego- 
rică a „armoniei cu Germanii“, care constituie 
o nouă infamie politică. Căci nu-ți este îngă- 
duit ţie, guvern constituţional, păzitor de legi cu 
drepturi egale pentru toţi cetăţenii, să te de- 
clari pentru o singură naţionalitate şi să de- 
nunţi pe celelalte ca nepatriotice. 

Ca o curiozitate, sau mai bine ca o sus- 
pectă coincidenţă, relevăm faptul, că în timpul 
în care Andrássy face propaganda pentru o 
„armonie“ cu Germanii din Ungaria, deputatul 
sas Dr. Rudolf Schuller, cu o francheţă neobici- 
nuită în presa săsească moderată, dovedeşte pe 
larg necezitatea cooperărei politice a saşilor cu 
Maghiarii. 

Să fie la mijloc iarăș vre-un pact între unii 
şi alţii, în vederea apropiatelor mişcări politice ? 
Să fi renunţat Saşii, în schimbul unor făgăduinţi, 
la ori-ce agitaţie în chestia votului universal ? 


In Galaţi (România) a încetat din vieaţă zilele 
trecute cunoscuta artistă română Fany Tardini 
Vlădicescu în etate de 85 ani; răposata erâ una 
din cea dintâiu generaţie a artiștilor apostoli de 
pe timpul 1850—1870. 


o 

Vieaţa în București. 


După Paști. 


După Paști s'a început iarăș traiul vesel, 
plin de petreceri, al Capitalei. S'au deschis peste 
tot grădinile. Şi dacă Bucureștii pot place la 
toți cândva, primăva'a cucerește pe oricine. 

Ori-unde verdele viu, isbucnit de curând, se 
luptă cu albastrul cerului, făcându-te să mai uiţi 
de praful ridicat de automobilele ce gonesc ne- 
bune şi de uruitul neîncetat al trăsurilor. 

Pe inserate, mai ales, când răcoarea gră- 
dinilor stropite de curând întinde un aer proaspăt, 
încărcat de miresmele florilor, liniştea de schit a 
unor străzi din inima orașului pune stăpânire pe 
ori-cine. | 

Dar dacă frumuseţea parcurilor prin care 
vezi străcurându-se câte o siluetă sfioasă de fată 
sau prin care colindă undele de armonii împră- 
ştiate de un pian, dacă pacea aceasta înfiorată 
de frumuseţa primăverii te înalţă şi te face să-ţi 
iubeşti din tot sufletul oraşul plin de frumuseți, 
odată cu venirea nopții, taina grădinilor nu-ţi mai 
lasă clipe de cdihnă. 

O, noptile primăvăratice bucureştene! Cine 
n'a colindat prin tăcerea străzilor vrăjit de lu- 
mina tăinuitoare a lunei? -Şi prin toate colţurile 
retrase, pe toate cărările întunecoase ale parcu- 
rilor mari, părechile de îndrăgostiţi se strecoară 
binişor, înfiorând locul cu patima lor. 

Iar din grădinile publice, isbucnesc acordu- 
rile metalice ale fanfarelor ce „distrează“ lumea 
cu ultimele noutăţi muzicale, suportate de tru- 
pele de operetă. „Farmecul unui vals*, „Văduva 
veselă“, „Suflet de artist“ şi alte valsuri pe placul 
inimii multora. 

Şi în vreme-ce prin singurătatea Cismigiului 
străjuit de lună perechile dispar discrete pe sub 
bolțile de frunze, forfoteala pe străzi e nemaipo- 
menită, toată lumea iese la aer. 

Orchestrele îi prind pe mulţi, în mreajă cu 
„tim-tamul“ lor învăpăiat. La Parc. la „Otetele- 
șanu“, în acest colţ retras, schimbat de primă- 
vară într'un mic rai, e o orchestră aproape bună 
de tot. Se cântă puţin Wagner — uverturi din 
Tanhâuser şi Lohengrin — este un potpuriu din 
operele italiene recunoscute, dacă nu vre-un tal- 
meș-balmeş dintr'o operetă nemţească sau vre-o 
amestecătură de cântece românești. 

Ori-cum, acesta e locul cel mai ales de pe- 
trecere nocturnă. Și noctambulii pasionati ştii 
ce lumină îţi aşterne pe suflet o bucată fie de 
cine o fi, numai să fie binişor cântată! 

Mesele se ocupă repede. Şi ultimele lică- 
riri ale modei sunt afişate cu toată importanța 
cuvenită peste tot. Cât de nostimă e coniţa care 
își plimbă cu toată eleganța cerută talia frumos 
strânsă într'o haină ce o face mai mlădioasă ca 
o sirenă. 

E cel puţin tot atât de interesantă ca şi 
junele ce-şi poartă cu trufie „panamaua“* luată 
mai ieri-alaităieri cu destule sacrificii. Şi ztrân- 
gănituri de săbii, şi fumuri de ţigări, şi compli- 
mente și alte fumuri, dau un fel de efect sim- 
tonic prin care trece neincetat svonuri de cuvinte 
şoptite sau rostite în gura mare. 

Dar frumoase sunt nopţile bucureştene, şi 
târziu, spre miezul nopții, când ieşi din ameste- 
cătura de glasuri, fumuri şi toalete a Parcului, o 
iei domol pe „Pod“, pe calea Victoriei, pe unde 
mai întâlneşti încă destulă lume iubitoare a 
nopţilor. 

Și până târziu aleargă prin tot oraşul frea- 
mătul acesta al petrecerilor nocturne, pânăcând 
orhestrele tac şi grădinile se înfundă în întunerec. 

Abiă mai găsești din loc în loc câte un tn- 
târziat, câte un rătăcitor cu tigarea între dinţi, 
cuprins şi el de aceeaş vraje gonitoare de somn. 
Și dintr'un colţ de grădină, odată cu parfumul 
florilor aţipite, trilurile unei priveghitori se luptă 
cu tăria nopţii, spintecând prin desișuri licăriri 
argintii ca şi razele de lună. 

Glasul acesta al cântăreții veghetoare e un 
fel de balsam curat în care sufletul se scaldă, se 
răcoreşte, scăpând de toate neliniştile şi prăpa- 
stiile vieţii. 

Cine n'a colindat o noapte întreagă sub far- 
mecul acesta al luminei şi al cântecului nu poate 
înțelege cât sunt de frumoase noptile bucure- 
ştene! N. Pora. 








CONVORBIRI GLUMEȚE. 


Unele fraze — cărora li se mai zice şi 
cugetări — sunt scânteietoare de spirit, dar nu 
spun nimic. 

Altele, cele cari nu sunt făcute numai de 
dragul jocului de cuvinte, ci sunt rezultatul unor 
experiențe îndelungate, nu ne impresionează, ci 
le apreciem numai când suntem în Imprejurări 
asemânătoare celor în cari au fost gândite. 

... Xi iată cum se adevereşte trista con- 
statare, că în zilele noastre nu utilul ci frumosul, 
fie el superficial, ne interesează. 





o 

Trei lucruri mă indispun: bărbaţii cari iși 
încreţesc părul, femeile cari fumează și prietenii 
mei cari în scrisorile lor particulare nu uită să 
pună, toate virgulile, închipuindu-şi că şi cores- 
pondenţa lor va fi publicată după moarte... 

Aceştia mai cu seamă îmi sunt nesuferiţi, 
fiindcă niciodată nu-mi scriu sincer ceeace in- 


tradevăr simt sau gândesc... 
© 


In literatură, ca şi în toate celelalte mani- 
festări ale vieții, unde se cere luptă, există niște 
indivizi foarte antipatici: „blajinii*“ cari caută să 
împace şi pe unii şi pe alţii, scoborând unele ca- 
lităţi prea lăudate, micşorând defectele altora, 
ținând totdeauna calea mijlocie. 

Aceștia sunt tot atât de insipizi ca şi orezul 
fiert numai în apă. 


Cea mai bună pedeapsă pentru serioşii 
cari „dispreţuiesc“ polemicele sau notițele ironice 
de prin reviste, e să-i lipseşti de acest fel de li- 
teratură; numai în ziua aceia, ei vor ceti ma- 
teria așă numită „serioasă“ a revistelor. 

o 

Un burghez spunea: 

— Nu cred scriitorii că își atribuie prea 
multe roluri în lumea asta? Rostul lor e numai 
unul: să ne distreze, pe noi, ceştialalţi. Depinde 
acum de inteligenţa lor ca să ştie cum să ni-se 
facă simpatici; eu petrec la circ mai bine când 
văd clovnii.  Acrobaţii mă uimesc, dar salturile 
lor imi dau fiori neplăcuţi... 

E dureros, dar burghezul aveă şi ceva dreptate. 


© 
Noptile senine ale primăverii e păcat să le 
dormi! — spuneă un poet care toată noaptea 


bea, înfundat în cârciume. 
o 
Intrebat de ce nu se culcă mai de vreme 


ca să se scoale de vreme şi să vadă şi el fru- 
museţea răsăritului, poetul meu a răspuns: 

— Sfatul ţi-e zadarnic. Eu văd în fiecare 
zi răsăritul... 


— Când mă duc să mă cule... 
E. Victor. 


IGIENĂ 


De Aurel Dobrescu, mediciniat. 





Despre locuinţă. 
(Continuare). 


2. Lumina măiestrită. Norocul că o mare 
parte a anului săteanul ware lipsă de lumină 
sara, căci aşa cum se luminează pe la sate, 
luminarea mai mult strică aierul, decât luminează. 

Căci pe multe locuri se mai arde incă 
opaițul fumegător, ori se ard lumini de său puturos 
ori de ciară necurată, şi numai la oamenii mai 
cu stare întâlneşti luminări de stearină şi lămpi 
(gazorniţe) bune şi folosite bine?) 


1) Doctorul Manolescu istoriseşte la pag. 52 din 
„Igiena Ţăranului“ următoarea întâmplare: „Am văzut în 
comuna Şaranga, districtul Buzău, o lampă fumegândă 
având coş (horn) de lemn găurit, care din sticla (glaja) 
lămpii se ridică în pod, unde se conduceă fumul. A fost 
o minune în faţa ţăranului când, după ce au tras fitilul 
(feştila) în jos, :lampa nu mai fumegă şi da o lumină mai 
mare si mai limpede, De multeori si feştila e de vină, care 
dacă se învecheşte, își pierde puterea de a suge. 

















e) Incălzirea căsii. 

Nu toate feliurile de încălzire sunt bune. 

Căminul, cuptorul-vatră, nu încălzeşte destul 
şi şi hornul lui deschis răpește multă căldură. 

Soba, platănul, poate fi de fier ori de olane 
(cărămizi). Soba de fier se încălzeşte repede, dar 
să şi răceşte iute; cea de olane ţine căldură mai 
multă vreme. 

Soba mai poate fi oarbă ori cu deschizătură. 


Unde se face foc cu gunoaie, balegă, tezic, acolo : 


soba oarbă adecă fără deschizătură în odaia unde 
încălzește, e mai potrivită, fiindcă nu poate face 
miros şi nu se nasc aburi primejdioși?) Insă 


2) „La bătut soba la cap“ zice poporul despre cei. 


inveninaţi de aburii carbonici asfixiaţi (de dioxidul carbonic). 
unde se încălzeşte cu lemne e mai bună soba 


cu deschizătură, fiindcă ajută mult la curățirea. 


aierului din casă, la aierizare. 

Facerea hornului (coşului, hoceagului) aşa, 
ca gura lui să împrăștie fumul in pod, nu dea- 
supra coperişului, e foarte vătămător dacă fumul 
are pe unde se cobori şi în cuină ori în casă, 
pentrucă fumul are neşte aburi și materii cari 
primejduiese sănătatea. De aceia, dacă tocmai 
avem lipsă să afumăm cărnurile, podul să fie bine 
încheiat pe dinjos, iar pentru ieşirea fumului să 
se facă pe coperiş un horn. 


f) tAerisirea căsii.i 
Dacă ţăranul pe lângă hrana slabă, ce-o 
au cei mai mulţi. mai are totuş roșaţă în faţă, 


asta e de a se mulţămi mai ales mişcării ce-o: 


face în aerul curat dela câmp. 

Dar iarna, şi chiar şi vara când e oprit 
acasă de prea multele sărbători nelegate și de 
vremuiri, el amurţește într'un aier folosit, încărcat 
de toate mirosurile grele, fără de a se îngriji de 
premenirea aierului, pentrucă nu ştie că știința 
sănătății spune: Deschideţi ferestile cât de des şi 
lăsați ca aierul curat să deie putere plămânilor, 
trupului întreg. Chiar şi iarna trebuie deschisă 
fereasta de douăori de trei ori la zi fără teamă 
că s'ar prea răci casa, că doar căldura, care se 
leagă de păreţi, o incălzeşte din nou. 

E deci o mare prostie să se țintuiască fere= 
ştile cu cuie. Mai bine să ne îngrijim să ţintuim 
și încheiem crepăturile de pe la uși şi fereşti, căci 
acestea cât ar folosi prin aierisire, mai mult strică 
prin răcirea necurmată a căsii. 

Când sunt deschise deodată şi fereștile şi 
uşa, e bine să nu stăm în dreptul lor, că ne pu- 
tem răci. 

Opineile, obielele şi alte lucruri rău miro- 
sitoare să nu se uşte în casa de durmit, ci în tindă, 


g) Curăţenia căsii. - 


De preamărirea acelei gospodine, care mă- 
tură rar şi şi atunci lasă gunoiul cu săptămânile 
după uşe, se îngrijesc gurile satului şi căutătu- 
rile pedepsitoare ale oaspeţilor. Pot trece deci. 
să vorbesc despre alte lucruri potrivite sănătăţii. 

Spălarea pe faţă să nu se facă cu apă din 
gură, că asta nu i spălare cu adevărat curătitoare; 
ci la fiecare casă să fie un blid mai mare (lavor), 
în care să se spele toţi ai căsii în fiecare dimi- 
neaţă, şi dacă e de lipsă, mânile înainte de fie-: 
care mâncare, 

Suflarea nasului cu mâna, cu mâneca că- 
meşii ori pe podele, pe unde-apucă, e o datină 
mârșavă şi nesănătoasă; pentru lucrul ăsta să 
tese găzdoaia căsii năfrămi mici anume. 

Animale pe cât se poate să nu se ţină în 
casă, căci îngreunează mult ţinerea curăţeniei ; 
asemenea şi verdeţurile pe cari unii le vâră pe 
sub paturi. 

Chiar şi ţinerea cânelu în casă, unde se 
joacă copii cu el, e primejdioasă, deoarece unele 
feluri de limbrici uricioşi se pot trece dela câne la 
copii, ba chiar şi la oamenii mari. 


B. Despre curte. 
a) Curăţenia curţii. 


Ţi-e mai mare dragul să vezi o curte bine 
orânduită şi bine îngrijită. Dar cele mai multe 
curţi sunt cu gardurile povârnite, ori chiar fără 
garduri, şi sunt pline de bălării, ciulini, de bălți 
şi bălegare, din a căror putrezeli se ridică o du- 
hoare, care înveninează aerul curat dela sate. 

Nu se poate cere dela fiecare gazdă să-și 
pardosească curtea, dar se poate cere, şi trebuie 
să se ceară, să nu sufere buruieni în curte, iar 
gropile pentru porci şi pentru apa pasărilor să fie 
cuptuşite cu scânduri, ori pardosite cu peatră. Mai 
departe, ca pentru gunoiu să aibă o groapă anume, 


din care prisosul de zămuri să se poată scurge 


pe un scoc anumit. 


i 
i 

b) Fântâna (putul). 

Fântâna să fie cuptuşită cu pietri ori cără- 
mizi arse, să fie încunjurată cu colac înalt, cu co- 
periş, iar împrejurul ei să se aşeze pietriş, care 
cătră colac să se ridice, pentru a scuti fântâna 
de ori-ce scurgere de apă din afară. 


€) Eşitoarea (privata, umblătoarea, locurile, latrina). 


Iată o întocmire foarte de lipsă, care are 
gi atâtea numiri, şi totuş se vede prea rar pe 
la sate. 

Lipsa eşitoarei e foarte primejdioasă pentru 
sănătate, pentrucă din lipsa ei se întâmplă răciri 
multe, dar mai ales pentrucă din gunoiul bolna- 
ilor vântul duce germenii boalelor molipsitoare, 
şi-i împrăștie în aier şi în apa de beut. Pe calea 
asta se întâmplă lăţirea boalelor grele, precum e 
lingoarea, scursoarea, oftica, tusea măgărească 
şi altele. 

Deci fiecare gazdă, care ştie prețul sănătatea, 
“să-şi facă la casă o eşitoare, căci nu-i lucru aşa 
-de greu, pe cât e de folositor. 

Unii sapă o groapă de câţiva paşi de afundă 
-pe care apoi, dacă se umple, o acopere cu pă- 
mânt. Decât nimic şi asta-i mai bună. Dar o 
eşitoare cum îi legea se face mai afundă şi se 
cuptuşeşte cu pietri ori scânduri; gunoiul ce se 
adună e foarte bun pentru gunoirea câmpului. 

Bine trebuie băgat de seamă ca eşitoarea 
„să fie cât mai departe de fântână, că alteum se stră- 
-coară necurăţenie în apă. 


C. Grădina. 


Grădina întocmită şi îngrijită bine poate de- 
veni cu vremea izvor de sănătate şi bogăție. 

Grădina poate fi izvor de săndtate prin aceea 
«că o comună cu cât e mai înverzilă, mai împădu- 
vită, cu atât e mai sănătoasă, 

Aceasta o vom înţelege dacă vom şti, că 
pomii pentru creșterea lor au lipsă tocmai de 
aceia parte din aer, care pentru om e veninoasă 
“(accidul carbonic), iar partea aceea a aerului, 
fără de care omul şi animalele nu pot trăi, (oxi- 
genul), arborii, peste tot verdeţurile o dau afară. 

Deci să plantăm nu numai în grădină, ci şi 
în curte pomi roditori, cari au o mare putere de a 
curăţi aerul, făcându-l plăcut şi sănătos. 

Cumcă grădina poate fi izvor de bogăţie o 
:ştie ori-ce gospodar cuminte, care vede cum un 
pom, să zicem un măr ori un nuc, care nu cere 
nici o ingrijire trudnică, dă an de an saci de 
roade bine plătite, adevărată „dulceaţă fără muncă; * 
“o ştie ori-ce gospodină pricepută, care a văzut 
-cum o grădină de legumi bine îngrijită nu numai 
că dă peste anul intreg o plăcută şi sănătoasă 
schimbare a mâncării, şi dă şi marfă ce se plă- 
“teşte bine. 

Nu este loc să vorbesc aici mai pe larg de- 
spre grădina de poame şi grădina de legumi. 
Despre asta s'a scris amănunţit în alte cărticele, 
-cari se pot căpătă dela „Asociaţiune“. A-şi vrea 
numai să pomenesc aici, ca un îndemn, cum Bul- 
'garii, cari şi în Ardeal, dar mai ales în Țară, iau 
în arândă pe lângă vre-un râu câteva iugăre de 
pământ şi fac cu legumile o mulţime de bani, 
pe cari după drept noi Românii ar trebui să-i 
facem, nu niște venetici. Intr'un singur an Bul- 
garii din România au trimis în ţara lor 30 de 
milioane, adecă treizeci de mii de mii de arginţi. 

Geneva, Aprilie 1908. 


HANUL DELA STENA. 


— Roman din vieaţa macedonenilor. — 


II. 

Intro zi, un brad uriaş, retezat de topoare, 
căzu peste Timco Ciava. 

Un oftat prelung, un vâjâit, strigătul de 
moarte al meșterului, înștiințară pe lucrători că 
se întâmplase ceva grozav. 

Alergară toţi și scoaseră pe Timco de sub 
povară. Abiă mai sufla. Obrazul îi erà galben, 
părul înăduşit la rădăcină; pe lângă ochi, o aţă 
de sânge îi legă tâmplele. 

Mijlocul îi eră frânt, picioarele sdrobite. 

Il ridicară, dar el nu puteă stă. Căscă gura, 
ca și cum ar fi vrut să spună ceva, clipeă din 
ochi şi nu mai cunoşteă pe nimeni. 

Numai cu mâna dreaptă, făceă mereu semne 
ca şi cum ar fi chemat pe cineva. 

Risto erà dus la vânătoare; când se întoarse 
tăcerea din pădure îl inspăimântă; nici topoarele 
nu mai ciocăneau, nici scândurile nu vâjăiau sub 





ferăstrae ; numai Povrocul, asvârlindu-se în scoc, 
urlă înăbușit. l 

Intins pe iarbă, lângă un brad doborit, Timeo 
Ciava îşi dădeă sufletul. 

Băiatul se apropiă tăcut, cu ochii uscați, 
galben, şi privi lung spre tatăl său. 

Bătrânul îl cunosci; încercă să se scoale, 
mișcă iarăş fălcile, ca şi cum ar fi vrut să spună 
ceva, şi îi făcu semn să se apropie. Cu stânga 
îi incinse gâtul, îi trase capul spre buze și săru- 
tându-l pe frunte — îi muri în braţe. 

Risto eră alb ca varul și nu spunea nimic; 
în ochi nu-i strălucea nici o lacrimă. Trăiă ca 
întrun. vis. 

-— Ce-o să zică mama ?... 
prin gând. 

Omul cărunt, galben, care zăceă pe iarbă 
în faţa lui, îi eră tată. Il crescuse de mic nu- 
mai în desmierdări, îi vorbise până mai acum un 
cias, iar acum eră fără suflare. Şedeà nemișcat 
acolo, pe iarba umedă, cu o candelă afumată la 
cap, cu mânile încrucişate, cu trupul acoperit de 
rogojini. Cu omul acela nu va mai vorbi nici- 
odată, ochii verzi n'o să se mai deschidă nici- 
odată; şi el, el şedea tăcut lângă tatăl său şi 
nu plângeă, cum plângeau toţi lucrătorii, adunaţi 
în jurul mortului. 

El se gândeă la durerea bătrânei Numa; se 
gândeă la ţipetele fetelor, la jalea întregului sat. 
Auzeă cântec de preoţi, bolborosirile bulgărilor 
de pământ; un fum gros de lumânări, amestecat 
cu miresme de tămâie îi adiă în jurul capului 
şi-l ameţeă. 

O să poată răbdă el toate astea? 

Şi jalea Numei, și ţipetele surorilor, şi plân- 
sul femeilor din sat şi cântecele de înmormân- 
tare şi fumul de tămâie? 

Se depărtă de mort şi chemă pe Nisi, me- 
şterul lucrătorilor. 

— Nisi, ai văzut, tata a murit. Nisi, eu 
ştiu că pădurile noastre ai să le iei d-ta. Ia-le, 
eu nu-ţi cer nimic, fi liniștit, eu plec. Ai s'o ei 
pe soră-mea de nevastă — parcă așă eră vorba. 
Nu uită de mama și de soră-mea cea mică, în- 
zestreaz-o şi pe ea, fiindcă ai de unde. lar mamei 
spune-i să mă ierte, dar uite, vezi Nisi, eu nu 
pot să văd cum îl înmormântează pe tata, fiindcă 
a-şi muri şi eu... 

Rămâi cu bine, Nisi! * 

Şi glasul lui Risto răsună răgușit, în dosul 
colibei. 

Nisi n'a răspuns nimic., A elătinat capul, a 
surâs în treacăt şi a strâns mâna băiatului. 


iată ce-i trecea 


Peste un cias, Risto eră departe de pădu- 
rile Kameniţei. Nici n'a mai întors capul, când 
a plecat. 

Călare pe un catâr frumos, cu puşea svâr- 
lită pe umeri, ei se apropie de Boboștiţa, cercà 
să fie nepăsător, dar dunga din frunte i-se adânceă 
necontenit. 

In amurg, ajunse acasă. 

— Mamă!... mamă! Ia vin de-mi umple 
traista, fiindcă plec — strigă el dela poartă călare. 

Numa eră la cuptor; când auzi tropotul ca- 
târului şi glasul lui Risto, dete fuga spre casă. 

Il privi surizând, întră în curte, și abiă 
dupăce se întoarse cu plosca de vin într'o mână 
şi cu traista plină într'alta, îl întrebă: 

— Unde? | 

— La Bitolia; mă due la Bitolia să ajung 
chirigiii şi să învăţ cum se face târgull... 

— Cum — întrebă Numa, mirată — singur 
noaptea ? 

— Singur, noaptea! răspunse el mândru. 

„lata m'a trimis. Ş'apoi vreau să mă plâng 
la pașă, împotriva lui Kerim, perceptorul, că tare 
se poartă rău cu lumea! Rămâi cu bine, mamă... 

Şi lovi eatârul. 

Numa îl priveă uimită, din prag. 

Ce vorbise așă de ciudat, cu altfel de glas? 








De ce părea aşă de nerăbdător? Şi ce eră 
surâsul acela silit? De ce plecase Risto așă de 
repede? Până la Bitolia sunt două zile. Un 
băiat de douăzeci de ani. nu pleacă niciodată 
singur, noaptea la Bitolia... 

Il vedea cum coteşte uliţa, cum răsare apoi 
în dreptul unei case dărâmate; peste un sfert de 
cias, îi văzu fesul înotând printre valurile de frunze 
din livezi. 

Apoi, se topi în negura șoselei, printre tufele 
ce creşteau la marginea ogoareler. 

Bătrâna stă îngândurată. Din deal, toată 
câmpia Corcei îi răsăriă mai limpede ca tot- 
deauna. 

In lumina tremurătoare a sării, dealurile 
Drenovei şi ale Polenei se deslușeau limpede, 
plopii rari, din mijlocul câmpiei, oraşul revărsat 
la poala dealurilor, gârlele şi drumurile depărtate, 
lacul din fund, invălite toate în ceața roșiatică a 
înserării, îi păreau mai triste ca totdeauna. 

Presimţiri negre o chinuiau. 

De departe, se auzeau broaștele, cântând 
ca nişte stoluri de pasări fără aripi, risipite pe 
iarba dela marginea bălților; freamătul pomilor, 
mugetul înduioșetor al turmelor de vaci, tălăncile 
şi behăitul caprelor, — și toată larma înserării, 
îi năvăleă în suflet ca o prevestire tristă, ca o 
tânguire de clopote. 

Băiatul ei plecă departe; bărbatul ei eră 
în pădure tot departe. 

Și în lumina ce o trimeteă întâia stea, 'in 
cele dintâiu raze ale lunii, prelinse pe curtea 
goală, — i-se părù că-şi vede casa pustiită pen- 
tru totdeauna. 

Işi asvârli ochii pe dealurile din dosul casei. 

Un om coboră coasta Țurţurilor. Un lu- 
crător de-ai bărbatului ei, fără îndoială. 

O rază de speranţă îi pătrunse în suflet. 

Numa întră în casă, aprinse lumânarea şi 
zimbi, alungându-și gândurile triste. 

Lumina din sfeșnic, tremurând pe icoana 
Fecioarei, umpleă de nădejde inima bătrânei. 

Tot ce-i trecuse prin minte până atunci, se 
şterse ca un vis. 

Işi scoase ciorapul dintro cămăruie şi in- 
cepu să împletească, la lumânare. 

Și împletind, se gândeă, în treacăt: 

— Cam ce-o aveă să-mi spuie Timco? 

- (Urmează). 


ŞTIRI 


Proces. Zilele trecute editorul acestei reviste 
a fost pedepsit cu suma de 70 cor. pentru un 
articol socotit ca politic, publicat în anul trecut. 











o 
Parlamentul. Se urmează desbaterile asupra 
bugetului. Deputaţii noștri desfăşură o puternică 
activitate. In cuvântările lor se ridică împotriva 
actelor de violenţă şi își exprimă neîncrederea 
la adresa guvernului. Zilele trecute deputaţilor 
aradani le-a fost suspendat dreptul de imunitate 
şi astfel vor fi traşi în cercetare pentru strădu- 
inţele de-a organizà partidul. 
o 


Curia Regească a întărit sentința Curţii cu 
jurii din Cluj, prin care d-l Dr. loan Lupașa 
fost condamnat la trei luni închisoare de stat şi 
200 Coroane amendă, pentru un articol publicat 
în „Ţara Noastră“ din anul trecut. 


o 

Expoziţia industrială din oraşul nostru, de- 
spre care presa vorbeşte cu atâta” căldură, e una 
din rarile mari manifestări ale vieţii românești 
în Ardeal. 

Dupăcum se ştie, în str. Schewis, Nr. 17, 
parter, societatea femeilor române, de sub pre- 
zidenţia d-nei Maria Cosma, a deschis la 4 Maiu, 
expoziţia de produse românești de ţesătorie; în 
cele trei încăperi largi ale parterului din strada 
Schewis, se răsfaţă- vestmintele pitoreşti, ţesătu- 
rile măiestre, — una din bogatele moşteniri ala 
neamului nostru, 

Aci, printre rafturile de țăsături de mătase, 
mici comori din îmbrăcămintea femeilor noastre, 
vom întâlni covoarele lucrate de elevele școalei 
de menaj din localitate; vom întâlni conciurile 
atât de frumoase, cari împodobese, impreună cu 
salbele, capul femeilor din Bănat; atârnate la 
ferestre, se resfiră mătasa ori lâna subțire a opre- 
gelor (şorţuri) purtate la zile mari de fete şi ne- 
veste; stergarele, fețele de periniţe şi alte multe 
din minunile țăsătoriei noastre, mărturii vrednice 
de faima româncelor, impodobese în mii de co- 
lori sala, cea mare; în încăperea vecină, răs- 
boaiele stau incordate, gata să pornească pe lu- 
cru, sub apăsarea mânilor harnice ale elevelor. 

O jumătate de cias, petrecută printre aceste 
meștere ţăsături, făcute unele cu o artă uimitoare 
de simple ţărance, — e o încântare rară, pentru 
care se cuvin mulţumirile noastre d-nei Maria 
Cosma, neobosita prezidentă a „Reuniunii feme- 
ilor române“, d-rei Minerva Cosma, gingaşa gos- 
podină care îngrijește cu atâta sârguinţă de mo- 
delele albumelor, și d-relor Tieranu şi Podoabă, con- 
ducitoarele şcoalei de menaj, a căror pricepere 
şi muncă a contribuit cu foarte mult la succesul 
acestei expoziţii. 

Ne bucură peste măsură progresele pe cari 
le face școala de industrie din localitate; auzim 
că în curând, in atelierele sale vor începe să fie 
lucrate odăjdii, că fete de ţărani vor fi întrebuin- 
tate la luciu. 

Reînvierea artei tesăturilor e o nouă spe- 
ranță pentru noi, căci cine nu ştie cât de puţin 
erà cultivată în ultimul timp această artă? Gine 
nu știe că femeile dela sate işi cumpărau de pe 
la negustorii evrei toate mărunţișurile îmbrăcă- 
mintei lor, lucrate în cele mai caraghioase, mai 
pretenţioase şi mai degenerate modele"? 

o 

Oaspeți din România. Săptămâna trecută a 
vizitat oraşul nostru corpul didactice din Judeţul 
Brăila în număr de peste o sută de persoane, 

Excursioniștii au fost primiţi și conduși de 
cătră profesorii „Seminarului Andreian“. De aici: 
s'au dus în Sălişte de unde tot în acsiaşi zi au 
plecat la Braşov. 


La Lisabona, poporul face manifestaţiuni de 
simpatie familiei regale. 

Dumineca trecută, mulţimea, adunată în și- 
ruri lungi, a aclamat pe rege, regină și infantul 
Alfons. Regele a mulţumit de două ori, eu 
glas tare. 

Amnistia a fost iscălită Luni, pentru toate 
crimele politice de până la 31 Ianuarie, excep- 
tându-se militarii şi aceia ce-ar putea fi com- 
promişi în regicid. 

© 

Guvernatorul Martinicei, Lepreux, şi-a luat 
un concediu; el va fi înlocuit de Dubarry, se- 
cretarul general al coloniilor. 

[e] 

Despre generalul Tiirr, a cărui moarte am 
anunţat:o şi noi în numărul trecut, Jules Claretie, 
directorul Comediei Franceze, publică un foarte 
interesant articol, pe trei coloane ale marelui 
ziar „Le Temps“. 


o 

impăratul Wilhelm nu s'a mai dus la Con- 
stantinopol, ca să se întâlnească cu Sultanul. 
Dar n'a vrut să treacă înzadar pe lângă coastele 
Tureiei. 

Turehan-Paşa, ministrul otoman, trimis de 
Abdul-Hamid să salute pe împărat, a transmis şi 
el Sultanului salutările lui Wilhelm II, şi câteva 
recomandaţiuni în favoarea trebşoarelor Germa- 
niei în Turcia. 

In primul rând a fost desbătută eterna 
chestie a drumului de fier din Bagdad, Sultanul 
a admis prelungirea liniei cu 600 km., apoi a 
promis că va regulà în favoarea Germaniei che- 
stia portului Constantinopol. 

o 

Locotenentul german Fritzskhe a inventat 

un aeroplan, a cărui construcţie va începe la 


1 Iunie. 

Te-or dărimă, bisericuţă veche... 


Te-or dărimă, bisericuţă veche, 

Şi ziduri noi şi drepte or să ridice, 
Căci cele vechi s'au cam plecat de o vreme. 
Și cărămizile au pornit să pice. 


Clopotnița, de un sfert de veac aproape 
Strâmbatu-s'a şi gata e să cadă, — 
Clopotnița cu trepte putrezite, 

In care ne urcam cu toţi, grămadă. 








Subserisul îmi iau voiă a atrage atenţiuneu 

On. Public român asupra croitorie: mele 

militare şi civile în care se confecţionează 
bet reverenzi "g 

şi tot felul de uniforme după croiul mai nou. 


Altarul sfânt, întunecat şi rece 
Acuma plin de fum şi de mirezme-i 
Dar mâne îl vor dărimă zidarii 
Să facă loc mai larg catapetezmei. 


Într'un ungher întunecat vor pune Totdeauna stau la dispoziţia 

Grămadă, învechitele-ţi icoane Onoratului Publie pentru a 

Şi altora din alte ţări aduse, pregăti un lucru solid şi de- 
4 


Le-or atârnă inelele 'n piroane. 


Un şir de sfinţi cu barba pieptenată 
Cu păr frumos şi despărţit în două, 
Cu hainele tesute ’n fir de aur 
Privi-vor din catapeteazma-ţi nouă. 


Din chipul sfinţilor bătrâni, cucernici, 
Un maldăr de moloz o să rămâe, 
Căci meşterii vor dărimă și bolta 
Că prea e afumată de tămâie... 


Te-or dărimă, bisericuţă veche, 

Dar tot tu de-apururi vei rămâne, 
Ori-cât de nouă și de zugrăvită 

Şi ori-cât vei fi de împodobită mâne. . 


Ș*9 plin corespunzător. © 
Pentru comande cât mai multe, rog pe Ono- 
Be ratul Public a-mi oferì binevoitorul sprijin. 


Comandele urgente se efectuesc în timpul 
cel mai scurt. 
Semnând cu toată stima: 
I. Petraşeu 


m. croitor. 














Iar preotul bătrân, cu ochii limpezi, 
Când va ceti din fundul unei strane, 
Adeseori ne va aduce aminte 

În fabrica de Var din Orlat, se arde 
şi expediază zilnic, în mare şi mic, 


şi ieftine articole de primăvară. 
l Cu deosebită stimă: 


De sfinţii blânzi din vechile icoane.. să = 
Victor Eftimiu. = N lă > z | = 
=| Spre plăcută stire! | 
Proprietar-editor: OCTAVIAN GOGA. A | . = 
Red. responsabil: OVIDIU GRITTA. T După o favorabilă cumpărare, S 
am aa am S| sunt în plăcuta poziţiune a oferi z 
= a g=] Onoratului public cele mai bune |£ 

renumitul 


Var de Orlat 


liber de piatră gi sgură. 
Preţ, moderat, serviciu prompt și real. 


I. Banciu & Co. 
Orlat. 


aaa aa aaa aaa aaa aaa ad, | 
Banca de asigurare 


VRANSSYLVANIA 


~+- din Sibiiu => 
întemeiată la anul 1868 
n Sibiiu, str. Cisnădiei DTr.5 (edificiile proprii). 
Fonduri de întemeiare şi de rezervă 2.161,399'Il cor.! 
asigurează*inycele?mai avantagioase condiţii: 
~ contra pericolului de incendiu şi exploziune, 
edificii de orice fel, mărfuri, mobile, vite, producte economice etc. 


DEE asupra vieţii -æa 


în toate combinaţiile: capitale pentru cazul morţii, asigurări de zestre, de copii, de studii, 
rente pe vieaţă etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 


Gerson Grünblatt, 


Confecțiune de Dame, Domni 
şi copii. 
Depozit de pălării şi ghete. 
sin Pi Nr. 3—5. 
S ibiiu 9 So Bodoncredit Anst, 
8—10 

Principiul comerciulni 

Capitale asigurate asupra vieţii: 
9.882.454:— coroane. 


Valori asigurate contra incendiului : 
95.816.412:— coroane. 
Dela intemeiare s'au solvit: 
pentru despăgubiri de incendii 4,484,278:83 coroane, 
pentru capitale asigurate pe vieaţă 4.028,113:12 coroane. 


Oferte şi orice informaţiuni se pot luă dela: Direcţiune în Sibiiu, str. Qisnădiei Nr. 6, 
stagiu I, curtea I, şi la agenturile principale din Arad, Braşov, Bistriţa, Cluj şi Oradea- 
mare, dela subagenţii din toate comunele mai mari. 

Tiparul tipografiei Arhidiecezane în Sibiiu. 


Lă 


© BCUCluj 


